ლაშა ტალახაძე

ლაშა ტალახაძე (დ. 2 ოქტომბერი, 1993, საჩხერე) — ქართველი ძალოსანი, მონაწილეობს +109 კგ. (2018 წლამდე +105 კგ) წონით კატეგორიაში. სამგზის ოლიმპიური, შვიდგზის მსოფლიო და შვიდგზის ევროპის ჩემპიონი. ის ასევე ფლობს მსოფლიო რეკორდს ატაცში (225 კგ), აკვრაში (267 კგ) და ორჭიდის ჯამში (492 კგ). აღსანიშნავია, რომ სამივე რეკორდი, ატაცში, აკვრაში და ორჭიდის ჯამში მსოფლიოს ყველა დროის რეკორდია ძალოსნობისთვის. ლაშა ტალახაძე დაიბადა 1993 წლის 2 ოქტომბერს საჩხერეში. 2013 წელს ტალახაძემ დოპინგის გამო ორწლიანი დისკვალიფიკაცია მიიღო. 2015 წლის მსოფლიო ჩემპიონატზე მან საერთო ჯამში 454 კილოგრამი დაძლია და მეორე ადგილი დაიკავა. მას შემდეგ, რაც ჩემპიონი ალექსეი ლოჩევი დოპინგის ტესტზე ჩავარდა, პირველი ადგილი ტალახაძეს გადაეცა. 2016 წელს ნორვეგიის ქალაქ ფერდეში გამართულ ევროპის ჩემპიონატზე ტალახაძემ ჯამში 463 კილოგრამი დაძლია და ევროპის ჩემპიონი გახდა, ხოლო ატაცში 212 კილოგრამის დაძლევით ევროპის ახალი რეკორდი დაამყარა. 2016 წელს რიო-დე-ჟანეიროს ოლიმპიური თამაშებზე ატაცში 215 კილოგრამი დაძლია და ამ მაჩვენებლით სულ რამდენიმე წუთით ახალი მსოფლიო რეკორდის მფლობელი გახდა. აკვრაში ტალახაძემ მესამე ცდაზე 258 კგ. აწია და საერთო ჩათვლაში 473 კილოგრამით ახალი მსოფლიო რეკორდის მფლობელი გახდა. ამ შედეგით ოლიმპიადის კვარცხლბეკზე უმაღლესი ადგილი დაიკავა. ხოლო 2017 წლის ევროპის ჩემპიონატზე, რომელიც ხორვატიაში გაიმართა, მან ატაცში 217 კილოგრამი დააფიქსირა და ამით ახალი მსოფლიო რეკორდი დაამყარა. 2017 წლის დეკემბერში აშშ-ის ქალაქ ანაჰაიმში გამართულ მსოფლიო ჩემპიონატზე ტალახაძემ ატაცში 220 კილოგრამის დაძლევით მსოფლიო რეკორდი გააუმჯობესა, ხოლო საერთო ჯამში 477 კილოგრამის დაძლევით მან კიდევ ერთი მსოფლიო რეკორდი დაამყარა. 2018 წელს თურქმენეთის დედაქალაქ აშხაბადში გამართულ მსოფლიო ჩემპიონატზე ტალახაძემ 474 კგ. დაძლია და მსოფლიოს ახალი რეკორდი დაამყარა. 2020 წლის ტოკიოს ოლიმპიურ თამაშებზე ლაშამ საკუთარი რეკორდები გააუმჯობესა მას შემდეგ, რაც ატაცში 223, აკვრაში 265, ხოლო ორჭიდის ჯამში 488 კილოგრამი დააფიქსირა. 2024 წლის არჩევნებისთვის ტალახაძე „ქართული ოცნების“ საპარლამენტო სიის მეშვიდე ნომრად წარადგინეს. არის ღირსების ორდენის და ბრწყინვალების ორდენის კავალერი. მრ: მსოფლიო რეკორდი ორ: ოლიმპიური რეკორდი ლაშა ტალახაძე ტალახაძე ახალი მსოფლიო რეკორდის დამყარებისას შეგიძლიათ იხილოთ მედიაფაილები თემაზე „ლაშა ტალახაძე“ ვიკისაწყობში. ლაშა ტალახაძე დაარქივებული 2020-06-13 საიტზე Wayback Machine. — IWF ლაშა ტალახაძე დაარქივებული 2019-06-30 საიტზე Wayback Machine. — Sports-reference.com ლაშა ტალახაძე — International Weightlifting Results Project ↑ https://www.iwf.net/2018/05/08/award-gala-of-2017-lifter-of-the-year-trophies/ ↑ Lasha Talakhadze დაარქივებული 2016-12-11 საიტზე Wayback Machine. . rio2016.com ↑ Sanctioned Athletes / Athlete Support Personnel ↑ IWF-ის შედეგები. დაარქივებულია ორიგინალიდან — 2018-09-03. ციტირების თარიღი: 2016-05-01. ↑ ლაშა ტალახაძემ ატაცში ევროპის ახალი რეკორდი დაამყარა ↑ TALAKHADZE Lasha. დაარქივებულია ორიგინალიდან — 11 დეკემბერი 2016. ციტირების თარიღი: 17 August 2016 ↑ Lasha Talakhadze Wins Gold, Behdad Salimi Bombs Out After World Record Snatch en-US (16 August 2016). დაარქივებულია ორიგინალიდან — 18 აგვისტო 2016. ციტირების თარიღი: 17 August 2016 ↑ International Wrestling Federation: World Records.. ციტირების თარიღი: 5 December 2017 ↑ „ქართულმა ოცნებამ“ საარჩევნო სიის ოცეული წარადგინა ↑ ოლიმპიური მედალოსნები // ლაშა ტალახაძე